Document ID: 31989R2904

*****
ΚΑΝΟΝΙΣΜΟΣ (ΕΟΚ) αριθ. 2904/89 ΤΟΥ ΣΥΜΒΟΥΛΙΟΥ
της 25ης Σεπτεμβρίου 1989
για την παράταση του κανονισμού (ΕΟΚ) αριθ. 1832/85 που τροποποιεί τον κανονισμό (ΕΟΚ) αριθ. 2036/82 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2), και ιδίως το άρθρο 3 παράγραφος 5,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1832/85 (3) εισήγαγε στον κανονισμό (ΕΟΚ) αριθ. 2036/82 (4) την έννοια της εξακρίβωσης και τις διαδικασίες και προθεσμίες σχετικά με την πράξη αυτή· ότι οι διατάξεις αυτές τροποποίησαν σημαντικά τις ισχύουσες διαδικασίες, δικαιολογώντας την εξουσιοδότηση που δίδεται στην Επιτροπή με το άρθρο 2 του κανονισμού (ΕΟΚ) αριθ. 1832/85 να θεσπίζει τα αναγκαία μεταβατικά μέτρα· ότι, ωστόσο, αποδείχθηκε ότι οι παραγωγοί δεν μπόρεσαν να συμμορφωθούν με τη νέα ρύθμιση κατά τη διάρκεια των μεταβατικών μέτρων καθορίζονται από τον κανονισμό (ΕΟΚ) αριθ. 1836/85 της Επιτροπής (5)·
ότι πρέπει συνεπώς να επιτραπεί στην Επιτροπή να παρατείνει την προβλεπόμενη αρχικά προθεσμία για να επιτυγχάνεται δίκαιη επίλυση των προβλημάτων προσαρμογής των παραγωγών προς τους κανόνες που αναφέρονται στον κανονισμό (ΕΟΚ) αριθ. 1832/85, κατά τη διάρκεια των ετών 1986 και 1987, αμέσως μόλις αποδεικνύεται επαρκώς ότι οι εν λόγω παραγωγοί υποβλήθηκαν σε διαδικασίες ελέγχου που κατέστησαν δυνατή την εγγύηση της επιλεξιμότητας για την ενίσχυση των εν λόγω ποσοτήτων πίσων, κουκιών ή φουλιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μεταβατικά μέτρα που θεσπίζονται δυνάμει του άρθρου 2 του κανονισμού (ΕΟΚ) αριθ. 1832/85 μπορούν να παραταθούν σύμφωνα με τη διαδικασία που αναφέρεται στο εν λόγω άρθρο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 1989.

Labels: 2
17
19
3
15